
      Republika Hrvatska
Trgovački sud u Bjelovaru
Bjelovar, Šetalište dr. I. Lebovića 42
Poslovni broj: 6 St-806/2017-9




U    I M E   R E P U B L I K E   H R V A T S K E

R J E Š E NJ E


	Trgovački sud u Bjelovaru, po sutkinji Mariji Petrina Kubica kao sucu pojedincu, na prijedlog višeg sudskog savjetnika Siniše Rajnovića, u skraćenom stečajnom postupku nad dužnikom VRISJE d.o.o., za trgovinu, Virovitica, Svačićev trg 13, MBS: 010045310, OIB: 85530392099, 15. svibnja 2018.


r i j e š i o   j e

	1. Obustavlja se skraćeni stečajni postupak.

	2. Sud će posebnim rješenjem odlučiti o prijedlogu vjerovnika za pokretanje stečajnog postupka.
		

Obrazloženje

	U skraćenom stečajnom postupku nad dužnikom, Trgovački sud u Bjelovaru je oglasom poslovni broj St-806/2017-2 od 8. studenoga 2017., koji je objavljen na mrežnoj stranici e-Oglasna ploča Trgovačkog suda u Bjelovaru 8. studenoga 2017., među ostalim pozvao vjerovnike da u roku od 45 dana od objave oglasa na mrežnoj stranci e-Oglasna ploča sudova prelože otvaranje stečajnog postupka nad dužnikom.

	Zagrebačka banka d.d., Zagreb, Trg bana Josipa Jelačića 10,  je 7. prosinca 2017. kao vjerovnik podnijela prijedlog za otvaranje stečajnog postupka nad dužnikom, što je učinila i Republika Hrvatska prijedlogom od 18. prosinca 2017.

	 Budući da su vjerovnici u zakonskom roku podnijeli prijedlog za otvaranje stečajnog postupka nad dužnikom i da je Zagrebačka banka d.d., Zagreb platila zatraženi predujam i dodatni iznos predujma, nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. Stečajnog zakona ("Narodne novine" broj 71/15 – dalje: SZ).

	Stoga je skraćeni stečajni postupak nad dužnikom obustavljen i temeljem odredbe čl. 433. SZ riješeno je kao u izreci.	
	
Bjelovar, 15. svibnja 2018.
                                                                               
                                                                                                            Sutkinja
                                                                                                 Marija Petrina Kubica v.r.

							 Za točnost otpravka-ovlašteni službenik  
								        Suzana Sabljić  


Pouka o pravnom lijeku:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi u tri istovjetna primjerka putem ovoga suda, u roku od 8 dana od dana dostave ovoga rješenja.

